তিন (৩) ভাই ও তিন (৩) বোনের মধ্যে আমজাদ সবার বড়। অভাব-অনটনের কারণে প্রবল ইচ্ছে থাকা সত্বেও স্কুলের গন্ডি পার না হতেই তাকে ঝরে পড়তে হয়েছে। পড়াশুনাতে এগুতে পারেনি কৃষক আমজাদ হোসেন। বাবার সাথে সংসারের হাল ধরতে হয়েছে  আমজাদকে। পৈত্রিক সূত্রে পাওয়া আট বিঘা জমি নিয়েই কৃষি কাজে মনোনিবেশ করেন তিনি। বাবা মারা যাওয়ার পর সংসারের সমস্ত দায়িত্ব ঘারে আসে আমজাদের। ছোট ভাই-বোনদের পড়াশুনা এবং সংসারের অভাব কাটাতে প্রথম দিকে তিনি অন্যের খামারে শ্রমিকের কাজ করেছেন। বক্তারপুর গ্রামে এরপর তিনি গড়ে তোলেন আঁখি-মনি কৃষি খামার। এখানে তিনি নানা ধরনের ফলমূল এবং হরেক রকমের সবজির চাষাবাদ করেন।